EkBass/fiwiki-20250220-pages-articles huggingface dataset:
Itävallan maahockeymaajoukkue

Itävallan maahockeymaajoukkue edustaa Itävaltaa miesten maahockeyn maaotteluissa. Itävallan miesjoukkue osallistui kesäolympialaisiin ensimmäisen kerran Amsterdamissa 1928. Yhteensä maajoukkue on kilpaillut olympiatasolla kolmesti parhaana sijoituksenaan Helsingin vuoden 1952 kisojen viides sija.Olympics at Sports-Reference.com Maailmanmestaruuskilpailuihin Itävalta ei ole osallistunut. Euroopan-mestaruuskilpailuihin Itävalta on osallistunut viidesti sijoittuen parhaimmillaan seitsemänneksi vuosina 2009 ja 2017.todor66.com Sisähockeyssä Itävalta on menestynyt hyvin: se on saavuttanut MM-kilpailuista kultaa vuonna 2018, hopeaa vuonna 2015 ja pronssia vuonna 2011 sekä EM-kilpailuista kultaa vuosina 2010 ja 2018, hopeaa vuosina 2014, 2016 ja 2020 sekä pronssia vuosina 1988, 2008 ja 2012.http://www.hockey.at/herren.html == Sijoitukset == Kesäolympialaiset *1928 – yhdeksäs *1948 – seitsemäs *1952 – viides EM-kilpailut *1970 – 11:s *1974 – 15:s *1983 – 11:s *2009 – seitsemäs *2017 – seitsemäs == Lähteet == * Austria Hockey Men's Hockey Results Olympics at Sports-Reference.com * Maahockeyn Euroopan-mestaruuskilpailujen tulokset todor66.com === Viitteet === == Aiheesta muualla == * Itävallan maajoukkue Itävallan hockeyliitto Luokka:Maahockeymaajoukkueet Miesten maajoukkue
Giulia Steingruber

Giulia Steingruber (s. 24. maaliskuuta 1994 Sankt Gallen) on sveitsiläinen telinevoimistelija, olympiamitalisti ja Euroopan mestari. Hän on menestynyt etenkin hypyssä ja permannolla. Steingruber oli ensimmäinen sveitsiläinen olympiamitalin ja ottelun Euroopan mestaruuden voittanut naistelinevoimistelija. Steingruber voitti hypyn olympiapronssia Rio de Janeirossa 2016. Olympiamitali oli sveitsiläisen naistelinevoimistelun ensimmäinen, ja myös ensimmäinen mitali Sveitsissä syntyneelle voimistelijalle maan ikivanhassa perinnelajissa 64 vuoteen.https://www.srf.ch/sport/rio-2016/steingruber-springt-zu-bronze Steingruber kilpaili myös Lontoon kesäolympialaisissa 2012, missä hän sijoittui parhaimmillaan hypyssä yhdeksänneksi.Giulia Steingruber Bio, Stats, and Results Olympics at Sports-Reference.com Steingruber on moninkertainen hypyn Euroopan mestari, ja hän on voittanut EM-kultamitalit myös moniottelusta ja permannolta. Hän voitti mitaleita myös vuoden 2015 Euroopan kisoissa.Sveitsin voimisteluliitto MM-kilpailuista hänellä on yksi pronssi. == Lähteet == * Profiili Sveitsin voimisteluliitto === Viitteet === == Aiheesta muualla == Luokka:Sveitsiläiset telinevoimistelijat Luokka:Sveitsiläiset olympiamitalistit Luokka:Vuonna 1994 syntyneet Luokka:Elävät henkilöt
Pohjanmaan Valokuvakeskus POVA

Pohjanmaan valokuvakeskus (POVA) perustettiin vuonna 1997 Lapualle. POVA perustettiin foorumiksi sekä ammatti- että harrastelijakuvaajille, ja sen tehtäviksi määriteltiin valokuvauksen koordinointi Pohjanmaan alueella sekä pysyvän näyttelytilan ja -toiminnan ylläpitäminen. Pohjanmaan valokuvakeskus sijaitsee Etelä-Pohjanmaalla Lapualla Kulttuurikeskus Vanhan Paukun tiloissa. POVAn toimisto sijaitsee Lyijylankaosastolla, Lapuan Taidemuseon vieressä. Pohjanmaan valokuvakeskuksella on selkeä ominaisluonteensa Suomen kymmenen valokuvakeskuksen joukossa. Luokka:Suomalaiset valokuva-alan järjestöt
Legend Quest (televisiosarja)

Legend Quest oli yhdysvaltalainen Syfyn kanavalla esitetty seikkailuhenkinen tosi-tv-ohjelma. Sarjan esittäminen aloitettiin 13. heinäkuuta 2011 kuuden jakson kaudella. 12. maaliskuuta 2012 TVWise kertoi Syfyn ilmoittaneen sarjan tuotannon lopettamisesta. == Juoni == Sarjassa seurattiin historioitsija- arkeologi Ashley Cowien matkoja ympäri maailman. Hänen tavoitteena oli löytää erilaisia hukattuja aarteita. == Lähteet == == Aiheesta muualla == * Legend Quest Syfyn sivuilla * Luokka:Yhdysvaltalaiset televisiosarjat
Miehen tie (Jukka Kuoppamäen albumi)

Miehen tie on Jukka Kuoppamäen 18. marraskuuta 2016 ilmestynyt studioalbumi, jonka kappaleet ovat Kuoppamäen säveltämiä ja Esa Niemisen sovittamia. Levyllä on country rockia, aikuisrockia, kirkkopoppia sekä muutama esoteerinen laulu. Esa Niemisen tuottaman albumin julkaisivat Sony Music Finland ja Auraviihde. == Kappaleet == *Sävellykset Jukka Kuoppamäki *Sovitukset Esa Nieminen *Sanoitukset Jukka Kuoppamäki ellei toisin mainita # # # # (san. Aleksis Kivi) # # # # # # # # == Lähteet == Luokka:Jukka Kuoppamäen albumit Luokka:Vuoden 2016 albumit
Katajavuori

Katajavuori on sukunimi, joka on muun muassa seuraavilla suomalaisilla henkilöillä: *Arvi Katajavuori (1898–1973), jalkapalloilija, rehtori, opetusneuvos *Eino Katajavuori (vuoteen 1906 Ehnberg, 1905–1984), ksylofonisti, laulaja, näyttelijä ja orkesterinjohtaja *Esa Katajavuori (1940–2023), kosketinsoittaja ja jazzpianisti, Eino Katajavuoren poika *Heikki Katajavuori (1915–1998), meriupseeri, jääkiekkoilija ja uimari *Maria Katajavuori (oik. Katariina E. M. Vuorinen, s. 1993), ekologi, tutkija ja kirjailija *Riina Katajavuori (s. 1968), kirjailija *Salme Katajavuori (o.s. Alanne, 1912–2016), kansanedustaja (Kokoomus, POP) *Ulla Katajavuori (myöh. Katajavuori-Koskimies, 1909–2001), kanteletaiteilija, Eino Katajavuoren sisar.
Robert Fein

Robert Fein (8. joulukuuta 1907 Wien, Itävalta – 2. tammikuuta 1975 Wien, Itävalta) oli itävaltalainen painonnostaja ja olympiavoittaja. Berliinin olympialaisissa 1936 Fein jakoi olympiavoiton alle 67,5 kg:n sarjassa egyptiläisen Anwar Mesbahin kanssa tuloksella 342,5 kg. Vuonna 1937 Fein voitti MM-hopeaa. Euroopan-mestaruuskilpailuissa Fein voitti kultaa vuosina 1929 ja 1934, hopeaa vuonna 1935 ja pronssia vuonna 1930. Fein oli juutalainen, ja hänen uransa päättyi Anschlussin takia vuonna 1938. Fein teki 8 virallista maailmanennätystä. == Lähteet == Luokka:Itävaltalaiset painonnostajat Luokka:Itävaltalaiset olympiavoittajat Luokka:Vuonna 1907 syntyneet Luokka:Vuonna 1975 kuolleet
Surmajärven Synninlukko

Surmajärven Synninlukko on rotko lounaisessa Keski-Suomessa Jämsän keskustan eteläpuolella. Se on tunnetumpaa kaimaansa, Jämsän keskustan luoteispuolella sijaitsevaa Synninlukkoa vaatimattomampi. Surmajärven Synninlukkoa reunustavat muutaman metrin korkuiset kalliopahdat.Suomen rotkot, s. 125 Synninlukon rotko kuuluu mannerjäätikön puhdistamaan luoteis–kaakkoissuuntaiseen murroslinjaan. Se sijaitsee alueella, jolla jäätikön reuna vetäytyi nopeasti, jolloin sen kautta virtasi vähemmän sulamisvesiä kuin muissa nykyisen Jämsän seudun ylivirtauslaaksoissa. Synninlukko on toiminut pakopaikkana ainakin isonvihan ja pikkuvihan vuosina. Aikoinaan sen kautta kulki kirkkopolku Jämsän eteläisistä kylistä Jämsän kirkolle. ==Lähteet== * === Viitteet === Luokka:Suomen rotkot Luokka:Jämsän luonto
Tarit

Tarit eli puolivuohet (Hemitragus) on vuohien alaheimoon kuuluva aasialainen sorkkaeläinsuku. Sukuun luettiin aiemmin kolme lajia, himalajantari (Hemitragus jemlahicus), intiantari (H. hylocrius) ja arabiantari (H. jayakari). Nykyisen käsityksen mukaan nämä lajit eivät kuitenkaan ole toistensa lähisukulaisia, ja Hemitragus sisältääkin vain yhden lajin, himalajantarin. Se on vuohen eli Capra-suvun lähin sukulainen, kun intiantarin sisarryhmä ovat lampaat (Ovis) ja arabiantarin taas harjavuohi Ammotragus. Intiantari ja arabiantari on siksi erotettu omiin sukuihinsa Nilgiritragus ja Arabitragus.Ropiquet, A. & Hassanin, A. (2005). Molecular evidence for the polyphyly of the genus Hemitragus (Mammalia, Bovidae). Molecular Phylogenetics and Evolution 36: 154–168. doi:10.1016/j.ympev.2005.01.002. == Lähteet == Luokka:Vuohieläimet
Appledoren rautatieasema

Appledoren rautatieasema on rautatieasema Appledoressa, Kentin kreivikunnassa. Se sijaitsee Marshlink Linen varrella. Aseman virallinen nimi on National Railin mukaan yhä Appledore (Kent), vaikka toinen Appledore-niminen asema Devonissa suljettiin vuonna 1917. Asema avattiin 13. helmikuuta 1851. Sitä käytti 39 668 matkustajaa kaudella 2017–2018. == Lähteet == * === Viitteet === Luokka:Kentin kreivikunnan rautatieliikennepaikat
Roll This!

__NOTOC__ Roll This! on Jo’ Buddy’s Trio Riot -yhtyeen vuonna 2016 julkaisema EP. Levy on Jo’ Buddyn 50-vuotislevy ja 25-vuotis levytysuran juhlalevy. == Kappaleet == Kaikki kappaleet Jussi Raulamo ja Petri Pylvänen. === A-puoli === # # === B-puoli === # * # == Kokoonpano == * Jo’ Buddy – laulu, kitara, piano, taustalaulu, taputus * Mitja Tuurala – kontrabasso, urut * Down Home King III – rummut, lyömäsoittimet, taputus, taustalaulu === Feat.=== * Wang Dang Juke – taustalaulu, taputus == Aiheesta muualla == * Discogs: Jo’ Buddy’s Trio Riot – Roll This! Luokka:Vuoden 2016 EP:t Luokka:Jo’ Buddyn albumit
Rasinkangas

Rasinkangas on sukunimi, joka on muun muassa seuraavilla suomalaisilla henkilöillä: *Jussi Rasinkangas (s. 1960), opettaja ja säveltäjä *Marko Rasinkangas (s. 1978), pesäpalloilija *Merja Rasinkangas, perussuomalainen poliitikko *Pentti Rasinkangas (s. 1955), lastenmuusikko.
Rotkojärvi (Jämsä)

Rotkojärvi eli Ruuhijärvi on pieni humusjärvi Jämsän Heräkulmassa lounaisessa Keski-Suomessa. Se sijaitsee noin 15 kilometriä Jämsän keskustasta luoteeseen ja noin 20 kilometriä Mäntän keskustasta kaakkoon. Rotkojärven pituus on noin 800 metriä ja leveys noin 50 metriä. Rotkojärvi sijaitsee kallioperän siirros- ja murrosvyöhykkeessä. Varsinainen rotkovajoama jatkuu järven molemmissa päissä, ja se on lähes kuuden kilometrin mittainen. Järven pohjoisranta on jyrkkää kallioseinämää, joka kohoaa enimmillään 40 metrin korkeuteen. Rotkojärven kalliojyrkänteet suuntautuvat ensisijaisesti lounaaseen, ja niillä esiintyy tyypillisten sammal- ja jäkäläyhteisöjen ohella vaativampaa, mesotrofista lajistoa. Jämsäläisillä ja satakuntalaisilla oli keskiajalla rajakiistoja. Vuonna 1449 Erik Tott määräsi Kangasalan eränkävijöiden ja jämsäläisten nautinta-alueiden rajan kulkemaan Nytkymentaipaleen mäestä Ruuhivuoren kiviristiin ja edelleen Kuusivuoreen. Tottin tuomitsemasta linjasta muodostui sen aikaisen Jämsän ja Satakunnan välinen raja. Kiviristi on hakattu Rotkojärven kallioon, ja sen sakaroiden mitta on kymmenisen senttimetriä.Suomen rotkot, s. 139 == Lähteet == * ===Viitteet=== == Aiheesta muualla == *Jämsä.fi: Ruuhivuoren rotkojärvi Luokka:Palsinajärven valuma-alue Luokka:Suomen rotkot Luokka:Jämsän järvet
Nasbinals

Nasbinals on kunta Ranskan eteläosassa Lozèren departementissa Occitanien alueella. ==Nähtävyyksiä== thumb|left|Pyhän Marian kirkko Kunnan nähtävyyksiä on romaaninen Pyhän Marian kirkko (Église Sainte-Marie), joka on ollut tärkeä etappi Pyhän Jaakobin pyhiinvaellusreitillä Santiago de Compostelaan. Kirkossa on kahdeksankulmainen kellotorni.Tour de France 2017 ==Lähteet== ==Aiheesta muualla== Luokka:Lozèren kunnat
Claudia Goldin

Claudia Goldin (s. 14. toukokuuta 1946) on yhdysvaltalainen taloustieteilijä ja taloustieteen professori (Henry Lee Professor of Economics) Harvardin yliopistossa.Goldinin profiili IZA-tutkimuslaitoksen sivustolla Viitattu 14.8.2017 Goldin toimi American Economic Associationin puheenjohtajana vuonna 2013. Vuonna 2016 hän voitti IZA Prize in Labor Economics -palkinnon naisten asemaa työmarkkinoilla ja koulutuksessa käsittelevistä tutkimuksistaan. Goldin oli vuonna 1990 ensimmäinen nainen, joka sai vakinaisen viran Harvardin yliopiston taloustieteen laitoksella. Goldinille myönnettiin Nobelin taloustieteen palkinto vuonna 2023. == Lähteet == ==Aiheesta muualla== * Goldinin kotisivu * Goldinin tutkimukset IDEASissa Luokka:Yhdysvaltalaiset taloustieteilijät Luokka:Nobelin taloustieteen palkinnon saajat Luokka:Yhdysvaltalaiset professorit Luokka:Vuonna 1946 syntyneet Luokka:Elävät henkilöt
Kra (suomalainen yhtye)

Kra on suomalainen vuonna 1981 perustettu progeyhtye, joka sekoittaa musiikissaan huumorin keinoin mitä erilaisimpia musiikkityylejä eri maiden kansanmusiikista länsimaisen rytmimusiikin tyyleihin: eteläamerikkalaisia rytmejä, reggaeta, makedonialaista kansanmusiikkia, poppia, jazzia, Indonesian gamelania, rockia ja taidemusiikkia. ”Koomisen vallankumouksen armeijaksi” itseään kutsuvan yhtyeen johtohahmoja ovat Helsingin konservatoriossa opiskelleet Stäni Steinbock ja Reijo ”Reizu” Lainela. Yhtyeen synty juontaa juurensa Yleisradion syksyllä 1979 järjestämään sävellyskilpailuun, jonka tuore Kra-niminen kokoonpano voitti ja sai palkinnoksi yhden työpäivän neliraitastudiossa. Sen aikana äänitettiin ja miksattiin yhtyeen ensimmäinen single ”Pikku poliitikko / Udas Rehana”, joka julkaistiin vuonna 1981 Kra Records -levymerkillä. Sillä soittivat Steinbockin ja Lainelan lisäksi Lasse Lundbom (rummut), Björn Hellström (puhaltimet), Janne Strömberg (tuuba) ja Janne Tapper (viulu ja laulu). Ensimmäinen albumi Doing The Impossibull ilmestyi vuonna 1986 Uffe Ahrenbergin Megafon Records -merkillä ja toinen, nimeltään Still Going Sproing, Olarin Musiikin kautta vuonna 1990. Kra esiintyi ensi kerran Helsingin yliopiston juhlasalissa vuonna 1981, ja vuoteen 1987 sen riveissä oli käynyt jopa 60 ihmistä.Kra discogs.com -sivustolla Stäni Steinbock muutti 1980-luvun puolivälissä Tukholmaan ja sai sitten Vaasasta paikan Wasa Teaterin äänisuunnittelijana. Tämän myötä yhtye jäi pitkälle tauolle, kunnes kokoontui uudelleen vuonna 2000 juhlimaan 20-vuotista toimintaansa. Tuolloin julkaistiin myös muutama uusi kappale alle 20 minuutin mittaisella CD-levyllä Guttural Shock. Stäni Steinbock on sittemmin julkaissut omalla nimellään albumit Kantele karkuteillä (Doinx Doinx Music, 2010) ja Krazy kantele (Digelius Music, 2019). Yhtyeen toinen keskeinen henkilö Reijo Lainela väitteli vuonna 2010 filosofian tohtoriksi Helsingin yliopistossa aiheenaan indonesialainen musiikki ja teatteri. ==Lähteet== Luokka:Suomalaiset progressiivisen rockin yhtyeet Luokka:Suomalaiset huumoriyhtyeet
Saint-Alban-sur-Limagnole

Saint-Alban-sur-Limagnole on kunta Ranskan eteläosassa Lozèren departementissa Occitanien alueella. thumb|left|Saint-Albanin linna Saint-Albanin kautta kulkeva Via Podiensis on yksi Ranskassa kulkevia Pyhän Jaakobin pyhiinvaellusreittejä kohti Santiago de Compostelaa. Tärkeitä pyhiinvaeltajien pysähdyspaikkoja olivat Saint-Albanin linna ja Saint-Albanin kirkko, jotka molemmat ovat historiallisia monumentteja.Tour de France 2017 ==Lähteet== ==Aiheesta muualla== Luokka:Lozèren kunnat
Gunga Din

Gunga Din on George Stevensin ohjaama yhdysvaltalainen seikkailuelokuva vuodelta 1939. Väljästi Rudyard Kiplingin runoon ja Soldiers Three -kokoelman novelleihin perustuvan, 1880-luvun brittiläiseen Intiaan sijoittuvan tarinan käsikirjoittivat Joel Sayre, Fred Guiol, Ben Hecht ja Charles MacArthur. Elokuvan nimiosaa, kantaja Gunga Diniä esittää Sam Jaffe ja muissa pääosissa näyttelevät Cary Grant, Victor McLaglen ja Douglas Fairbanks Jr. == Juoni == Väkivaltaisen tugeenikultin uhan alla brittiläinen sotilaskolmikko Cutter (Grant), MacChesney (McLaglen) ja Ballantine (Fairbanks) lähtevät viimeiselle yhteiselle retkelleen, apunaan sotilaaksi haluava paikallinen vedenkantaja Gunga Din (Jaffe). Elokuvan juonessa on nähty samoja piirteitä kuin samojen käsikirjoittajien (Ben Hecht ja Charles MacArthur) vuoden 1931 elokuvassa Etusivu uusiksi ja sen uusintaversiossa Meidän vastaeronneiden kesken (1940). == Vastaanotto ja jälkimaine == Elokuvasta tuli suosittu, mutta se jäi korkeiden tuotantokustannustensa vuoksi silti jonkin verran tappiolliseksi. Se sai ensi-iltakriitikoilta myös suopeita arvioita, joskin sitä syytettiin muiden aiempien seikkailuelokuvien matkimisesta. Bertolt Brecht kiinnitti esseessään huomiota tarinan rasistisuuteen. Video-oppaassa vuodelta 1994 Olavi Similä antoi elokuvan Suomessa julkaistulle VHS-kasettiversiolle neljä tähteä viidestä, mikä teoksen mukaan vastaa sanallista arviota ”erinomainen”. Hänestä Gunga Din on ”vastustamattoman riehakas ja poikamainen”, mutta toisaalta ”häpeilemättömän rasistinen ja militarismia pursuava” oman aikansa ylittämätön klassikko. Gunga Din valittiin vuonna 1999 Yhdys­valtojen kongressin kirjaston National Film Registryyn, johon kootaan esteetti­sesti, historialli­sesti tai kulttuuri­sesti merkittäviä amerikkalais­elokuvia. The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. American Film Institute valitsi vuonna 2006 sata kaikkien aikojen innostavinta amerikkalaiselokuvaa, ja Gunga Din sijoittui sijalle 74. == Viittaukset populaarikulttuurissa == John Sturgesin ohjaama 3 kersanttia (1961) on Pohjois-Amerikan ”villiin länteen” sijoittuva muunnelma Gunga Din -tarinasta. Elokuvaan viitataan useissa muissakin englanninkielisissä elokuvissa, kuten Pahuksenmoiset pirskeet (1968) ja Indiana Jones ja tuomion temppeli (1984). == Lähteet == == Aiheesta muualla == * * Luokka:George Stevensin ohjaamat elokuvat Luokka:Yhdysvaltalaiset seikkailuelokuvat Luokka:Vuoden 1939 yhdysvaltalaiset elokuvat
Jinjer

Jinjer on vuonna 2009 perustettu ukrainalainen metalcore-yhtye. Yhtye julkaissut yhteensä neljä täyspitkää albumia ja kolme EP:tä. Kaksi ensimmäistä EP:tä yhtye julkaisi omakustanteena. Tämän jälkeen yhtye oli The Leaders Recordsin alaisuudessa aina vuoteen 2016 alkuun saakka. == Historia == Yhtye on kotoisin Ukrainasta Donetskin alueelta, joka jäi sodan jalkoihin. Yhtyeen ensimmäinen pitkäsoitto oli vuonna 2014 julkaistu Cloud Factory. Yhtye kiinnitettiin Napalm Recordsille vuoden 2016 alussa. Yhtyeen neljäs albumi Wallflowers julkaistiin 27. elokuuta 2021. Albumin kappaleelle "Wallflower" julkaistiin musiikkivideo. == Jäsenet == === Nykyiset jäsenet === Yhtyeen jäsenet: * Tetjana Šmailjuk - laulu (2010-) * Jevhen Abdjuh’anov - basso (2011-) * Roman Ibramh’alilov - kitarat (2010-) * Vladyslav Ulasevytš - rummut (2016-) === Entiset jäsenet === * Maksym Fatullajev – laulu (2009) * Vjatšeslav Oh’rymenko – rummut (2009–2011) * Oleksandr Kozijtšuk – rummut (2011–2013) * Jevhen Mantulin – rummut (2013–2014) * Dmytro Oksen – kitara (2009–2015) * Dmytro Kim – rummut (2014–2016) == Diskografia == === Albumit === * Cloud Factory (2014, uudelleenjulkaisu 2018) * King of Everything (2016) * Macro (2019) * Wallflowers (2021) * Duél (2025) === EP-levyt === * Objects in Mirror Are Closer Than They Appear (2009) * Inhale, Do Not Breathe (2012) * Micro (2019) === Livealbumit === * Alive in Melbourne (2020) == Esiintymiset Suomessa == * 30. heinäkuuta 2016 Qstock, Oulu * 23. kesäkuuta 2017 Nummirock, Kauhajoki * 1. lokakuuta 2017 The Circus, Helsinki * 4. elokuuta 2018 Saarihelvetti, Tampere * 30. kesäkuuta 2019 Tuska, Helsinki * 20. heinäkuuta 2019 John Smith Rock Festival, Laukaa * 3. heinäkuuta 2022 Tuska, Helsinki * 30. kesäkuuta 2023 Tuska, Helsinki * 1. heinäkuuta 2023 Provinssi, Seinäjoki * 13. kesäkuuta 2025 Rockfest, Turku == Lähteet == * * === Viitteet === == Aiheesta muualla == * * * * Luokka:Ukrainalaiset metalliyhtyeet
Stefan Wahlsten

Stefan Wahlsten (s. 30. huhtikuuta 1985 KaarinaVeikkausliiga – Hall of Fame) on suomalainen jalkapalloilija, pelipaikaltaan maalivahti. Wahlsten pelasi Interissä kaksi Veikkausliigan ottelua kaudella 2004. VG-62:ssa hän pelasi Ykköstä – yhden ottelun 2003, seitsemän ottelua 2004 ja neljä ottelua 2005. Kakkosessa Wahlsten pelasi 16 ottelua 2001 ja 14 ottelua 2002 edustaen TPK:ta. Kaudella 2016 Wahlsten pelasi 15 Kolmosen ottelua TPK:ssa.Stefan Wahlsten Palloliiton Tulospalvelussa Wahlsten pelasi neljä poikien maaottelua. == Lähteet == Luokka:Suomalaiset jalkapallomaalivahdit Luokka:Vuonna 1985 syntyneet Luokka:Elävät henkilöt
Ligue Nationale de Basketball (Sveitsi)

Ligue Nationale de Basketball on Sveitsin koripallon miesten kaksiosainen pääsarja. Sarjaa on pelattu kaudesta 1932–1933 lähtien, ja ylemmän sarjan (Ligue Nationale A, lyh. LNA) voittaja on koripallon Sveitsin mestari. Eniten Sveitsin mestaruuksia on Fribourg Olympicilla, vuoteen 2017 mennessä 16 kappaletta.http://www.fribourg-olympic.ch/club/palmar%C3%A8s Urania Genève Sport ja Lugano Tigers edeltäjineen ovat myös voittaneet kaksinumeroisen määrän mestaruuksia. 2010-luvulla mestaruuskantaan on yltänyt useamman kerran myös Lions de Genève. == Lähteet == == Aiheesta muualla == * Sveitsin koripalloliitto * LNA eurobasket.com Luokka:Koripallosarjat Luokka:Sveitsin koripallo
Miiro

Miiro on harvinainen suomalainen miehen etunimi, Miro-nimen muunnelma. Nimi Miiro on annettu vuoden 2019 loppuun mennessä hieman yli 170 henkilölle. Nimeä on ensimmäisen kerran annettu 1960-luvulla. == Tunnettuja Miiroja == *Miiro Koivula (1969–2017), suomalainen moottoriurheilu- ja radiotoimittaja *Miiro Linjala (s. 2000), suomalainen jääkiekkoilija *Miiro Maunula (s. 1992), suomalainen salibandyn pelaaja == Lähteet == Luokka:Etunimet
Sami Lanki

Sami Lanki (s. 23. joulukuuta 1965 Kotka) on suomalainen freelancenäyttelijä, joka on esiintynyt muun muassa televisiosarjassa Salatut elämät, jossa hän esitti Pertti Pihlajaa. Lanki on näytellyt myös muun muassa Q-teatterissa, Kotkan kaupunginteatterissa ja Lappeenrannan kaupunginteatterissa.http://www.helsinginfreet.com/sami-lanki.html == Lähteet == Luokka:Suomalaiset näyttelijät Luokka:Suomalaiset teatterinäyttelijät Luokka:Vuonna 1965 syntyneet Luokka:Elävät henkilöt
Lanki

Lanki on sukunimi, joka on muun muassa seuraavilla suomalaisilla henkilöillä: *Jukka Lanki (s. 1971), hiihtosuunnistaja *Risto Lanki (1946–2023), raviohjastaja ja -valmentaja *Sami Lanki (s. 1965), näyttelijä *Tommi Lanki (s. 1969), koripalloilija.
Heikki Lehikoinen

Heikki Lehikoinen (s. 1961) on suomalainen kirjailija.Lehikoinen, Heikki, Kirjasampo.fi. Viitattu 17.7.2023 Hän on kirjoittanut tietokirjoja eri aiheista, kuten metsästyksen historiasta, eläinuskomuksista ja kuolemakäsityksistä kansanperinteessä. Lisäksi hän on kirjoittanut lapsille. Lehikoinen oli vuonna 2017 Lasten LukuVarkaus -palkintoehdokas lastenromaanilla Kuningas Faravidin testamentti. ==Teokset== * Pääteitä ja sivukatuja: Helsingin kaupungin rakennusviraston katuosasto 1969-1999. Helsinki: Helsingin kaupungin rakennusviraston katuosasto, 2001, (Helsingin kaupungin rakennusviraston julkaisuja, ISSN 1238-9579, 2001, 24.). ISBN 951-718-704-1 * Tuo hiisi hirviäsi: metsästyksen kulttuurihistoria Suomessa. Helsinki: Teos, 2007 ISBN 978-951-851-123-9 * Ole siviä sikanen: suomalaiset eläinuskomukset. Helsinki: Teos, 2009 ISBN 978-951-851-248-9 * Katkera Manalan kannu: kuoleman kulttuurihistoria Suomessa. Helsinki: Teos, 2011 ISBN 978-951-851-317-2 ;Lastenkirjat * Kuningas Faravidin testamentti. kuvitus: Emmi Jormalainen. Helsinki: Teos 2016 ISBN 978-951-851-693-7 Sarja: Sukelluslabradori Tufunus tutkii 1 * Tufunus avaruudessa. kuvitus: Emmi Jormalainen. Helsinki: Teos 2019 ISBN 978-951-851-933-4 Sarja: Sukelluslabradori Tufunus tutkii 2 * Tufunus ja Olavinlinnan neito. kuvitus: Emmi Jormalainen. Helsinki: Teos 2021 ISBN 978-952-363-150-2 Sarja: Sukelluslabradori Tufunus tutkii 3 * Tufunuksen Tuonelan-matka. kuvitus: Emmi Jormalainen. Helsinki: Teos 2022 ISBN 978-952-363-326-1 Sarja: Sukelluslabradori Tufunus tutkii 4 == Lähteet == Luokka:Suomalaiset lasten- ja nuortenkirjailijat Luokka:Suomalaiset tietokirjailijat Luokka:Vuonna 1961 syntyneet Luokka:Elävät henkilöt
André Habay

André Habay (myös Andrea Habay, 1883 Pariisi – 1941 Rooma) oli Italiassa työskennellyt ranskalainen näyttelijä. Habayn elokuvaura alkoi juuri ennen ensimmäistä maailmansotaa. Hänen ensimmäinen elokuvansa lienee ollut espanjalais-italialainen yhteistuotanto Carmen vuonna 1914. Sen jälkeen Habay työskenteli Cinesillä ja Celio Filmillä muun muassa Francesca Bertinin vastanäyttelijänä. Hänen tunnetuimpia elokuviaan ovat Sangue bleu (1914) ja Lyda Borellin tähdittämä Rapsodia satanica (1915). 1920-luvun alussa Habay myös ohjasi muutamia elokuvia. Hänen viimeisiä töitään olivat Quo vadisin epäonninen uusi versio vuosina 1924–1925 ja kaksi myöhäistä Maciste-elokuvaa. ==Elokuvia== * Sangue bleu, 1914 * Rapsodia satanica, 1915 * Yöperhonen, 1916 ==Lähteet== Luokka:Ranskalaiset näyttelijät Luokka:Vuonna 1883 syntyneet Luokka:Vuonna 1941 kuolleet
AMD Radeon RX Vega -sarja

Radeon RX Vega -sarja on AMD:n mallisto grafiikkasuorittimia. Malliston grafiikkasuorittimet käyttävät viidennen sukupolven Graphics Core Next (GCN) mikroarkkitehtuuria, joka tunnetaan nimellä Vega. Ammattikäyttöön suunnatut Radeon Vega Frontier Edition -mallit julkaistiin aiemmin. RX Vega 64- ja RX Vega 56 -mallit on julkaistu 14. elokuuta 2017. Mallistoon kuuluu myös nestemäisellä jäähdytysratkaisulla varustettu RX Vega 64 Liquid -malli. Helmikuussa 2019 julkaistava Radeon VII käyttää Vega 20 -mallia suorittimesta, joka valmistetaan TSMC:n 7nm tekniikalla. == Tekniikka == Vega-mallit valmistetaan GlobalFoundriesin 14 nanometrin FinFET LPP -tekniikalla. Malleissa on 8 gigatavua HBM2-muistia 2048-bittisellä muistiväylällä. Suorittimissa on 12,5 miljardia transistoria. Ensimmäisen Vega 10 -mallin seuraajiksi ovat tulossa Vega 11-, 12- ja 20-mallit. Vega-piirissä on primitive shader shader-ohjelmavaihe, joka lisää ohjelmoitavuutta grafiikkaliukuhihnan geometriakäsittelyyn. Vaiheella on compute shader -vaiheen tavoin pääsy dataan laajalti. Piirillä olevan L2-välimuistin käsittelyä on kehitetty ja tieto voidaan pitää pidempään välimuistissa deferred rendering -tekniikan tehostamiseen. Piirin muistiohjain (High Bandwidth Cache Controller, HBCC) on kehittyneempi. Vega 20 -malli yhdistää 16 gigatavua HBM2-muistia 4096-bittisellä muistiväylällä. == Lähteet == Luokka:AMD Luokka:Grafiikkasuorittimet Luokka:Vuoden 2017 tekniikka
Osuustoiminnallinen keskusliike

Osuustoiminnallinen keskusliike tarkoittaa eräiden osuuskuntien keskusliikettä. Merkittäviä osuustoiminnallisia keskusliikkeitä ovat Tilastokeskuksen mukaan Suomessa olleet seuraavan taulukon mukaiset yritykset. Keskusliikkeet on esitetty perustamisjärjestyksessä ja niiden perustamishetken nimen mukaan. Suomen osuustoiminnallisia keskusliikkeitä Keskusliike Perustettu Toimiala Huomautus Osuuskassojen Keskuslainarahasto Osakeyhtiö 1903 keskuspankki Nimi Osuuskassojen Keskus Oy 1945, Osuuspankkien Keskuspankki Oy 1970, myöh. OKO, Pohjola Pankki. Nykyisen OP-ryhmän keskuspankki, nimenä OP Yrityspankki Oyj. Suomen Osuuskauppojen Keskuskunta r.l. (SOK) 1904 tukkukauppa S-ryhmän nykyinen keskusliike. Keskusosuusliike Hankkija r.l. 1905 maatalousala Myöh. Osuuskunta Hankkija. Konkurssiin 1992. Voinvienti- Osuusliike Valio r.l. 1905 meijerituotteet Nimi Valio Meijerien Keskusosuusliike 1955. Valio Oy vuodesta 1992. Suomen Maanviljelijäin Keskusosuuskunta Labor r.l. 1906 maanviljelystarvikkeiden tukkukauppaTietosanakirja: Osuustoiminta Nimi Jordbrukarenas i Finland Centralandelslag m. b. t. 1906, Centralandelslaget Labor m.b.t. 1917, Centrallaget Labor 1956. Yhtiön liiketoimintaa jatkoi Oy Labor Ab, myöhemmin nimellä Oy Specstec Ab (lakannut 1998). Osuuskunta omisti enää kiinteistöjä ja vaihtoi 1970 nimeksi Centrallaget Agroma sekä fuusioitui samana vuonna Hankkijaan.Porssitieto.fi: Oy Labor Ab, viitattu 15.8.2017 Suomen Osuustukkukauppa r.l. 1918 tukkukauppa Nimi Suomen Osuustukkukauppa r.l. 1918, Osuustukkukauppa r.l. 1920, Osuustukkukauppa i.l. 1945, Keskusosuusliike OTK 1970, E-osuuskunta Eka 1983, Osuuskunta Eka-yhtymä 1987, Osuuskunta Tradeka- yhtymä 1995. Nykyisin Osuuskunta Tradeka alkaen 2014. Suomen Karjakeskuskunta r.l. 1919Tietosanakirja, hakusana Karjanmyyntiosuuskunta, s. 517 lihateollisuus Myöhempiä nimiä Karjakunta r.l., Keskuskunta OK-Liha. Metsänomistajain Metsäkeskus Osakeyhtiö 1922 sahateollisuus Liiketoiminta siirtynyt Metsäliitolle. Fuusioitu 1974 Metsäliiton Teollisuus Oy:hyn.Porssitieto.fi: Metsänomistajain Metsäkeskus Oy, viitattu 15.8.2017 Vientikunta Muna r.l. 1922 munakauppaSoininen, K.M.: Munakaupan järjestäminen maassamme. Suomen Osuustoiminta, 1922, nro 1-2 Nimi Munakunta alkaen 1978. Centrallaget Enigheten m.b.t. 1922 meijerituotteet Sulautunut Milkaan 1994. Tuottajain Lihakeskuskunta r.l. (TLK) 1936 liha-ala Toiminta purettu 1991; juridinen yhtiö nykyisin Helsingin Kauppiaat Oy. Osuuskunta Metsäliitto i.l. 1947 metsäteollisuus Nimi Metsäliitto Osuuskunta alkaen 1992. == Lähteet == * Tilastokeskus: Suomen tilastollinen vuosikirja. Vuodet 1920, 1930, 1940, 1950, 1960, 1970, 1980. Luku Kotimaankauppa, taulukko Osuustoiminnalliset keskusliikkeet. * Patentti- ja rekisterihallitus: Virre-tietopalvelu. Yritysten nimet, viitattu 15.8.2017. === Viitteet === Luokka:Osuustoiminta Luokka:Suomalaiset osuuskunnat Luokka:Suomen taloushistoria
SAT-koe

SAT-koe on Yhdysvalloissa yleisesti käytössä oleva tasokoe, joka mittaa kriittistä lukutaitoa, matemaattisia taitoja ja kirjoitustaitoa. Kokeen järjestää voittoa tavoittelematon College Board -järjestö. SAT oli alun perin lyhenne sanoista Scholastic Aptitude Test. Vuonna 1993 nimeksi vaihdettiin Scholastic Assessment Test. Vuodesta 1997 kokeen nimi ei ole ollut lyhenne. SAT:n avulla mitataan Yhdysvalloissa opiskelijoiden valmiuksia yliopisto- opintoihin. SAT (tai sitä vastaava koe) on yhdysvaltalaisten yliopistojen toiseksi tärkein valintakriteeri lukion arvosanojen jälkeen, sillä Yhdysvalloissa ei järjestetä ylioppilaskoetta tai yliopistojen pääsykokeita. Joissain yliopistoissa SAT on kuitenkin vapaaehtoinen, tai sen sijaan käytetään jotain kilpailevaa koetta kuten ACT:tä. SAT:ssä on kolme osiota: lukeminen (reading), kirjoittaminen ja kieli (writing and language) sekä matematiikka (math). Kokeen kokonaiskesto on 180 minuuttia, jonka lisäksi vapaaehtoiseen ainekirjoitukseen (essay) saa 50 minuuttia. SAT luotiin Yhdysvalloissa alun perin auttamaan vähäosaisia nousemaan vähemmän arvostetuista lukioista. SAT:n perusti voittoa tavoittelematon College Board -järjestö vuonna 1926 nimellä Scholastic Aptitude Test. Nykyisen muotonsa erillisine sanallisine ja matemaattisine osioineen koe sai vuoteen 1930 mennessä. SAT:stä oli tullut 1940-luvun puolivälissä yhdysvaltalaisten yliopistojen standardikoe. Ainekirjoitus oli pitkään pakollinen osa koetta, mutta siitä tehtiin vapaaehtoinen vuonna 2014. Muutoksen tarkoituksena oli tehdä kokeesta tasaveroisempi niille opiskelijoille, jotka eivät ole käyneet valmennuskursseja. Samalla vähentääkseen rahan merkitystä kokeessa menestymisessä SAT-kokeita pyörittävä järjestö alkoi tarjota ilmaista valmennusta. SAT on periaatteessä älykkyystesti, ja valmennuskurssien käynnillä on vain pieni vaikutus kokeen tulokseen. Suomessa SAT-kokeita järjestää Suomi-Amerikka Yhdistysten Liitto. Yhdysvalloissa koetta järjestävä College Board järjestää myös SAT II -kokeita, joissa testataan yksittäisten aineiden osaamista. ==Lähteet== ==Aiheesta muualla== * SAT-kotisivu College Board Luokka:Yhdysvaltain koulutus Luokka:Testit
Eikö sua hävetä

”Eikö sua hävetä” on tubettajana tutuksi tulleen Tuure Boeliuksen esikoissingle, joka julkaistiin 11. elokuuta 2017. Kappaleen ovat säveltäneet ja sanoittaneet Tido, Aku Rannila sekä Saara Törmä. Tuotannosta vastaavat KOI- yhtyeen Tido ja Minna Koivisto. Kappale esitettiin ensimmäisen kerran julkisesti Tubecon-tapahtumassa 13. elokuuta 2017. Boelius oli kappaleen julkaisuhetkellä 16-vuotias. ”Eikö sua hävetä” -kappaleen musiikkivideo julkaistiin YouTubessa levy-yhtiö Kaiku Entertainmentin kanavalla 25. elokuuta 2017. Videon on ohjannut koreografi Reija Wäre. == Listasijoitukset == Lista Paras sijoitus Suomen virallinen singlelista 1 Suomen striimatuimmat 1 == Lähteet == == Aiheesta muualla == * Kappaleen musiikkivideo YouTubessa Luokka:Vuoden 2017 kappaleet Luokka:Suomalaiset popkappaleet
Keskusosuuskunta

Keskusosuuskunta on toisten osuuskuntien perustama ns. toisen asteen osuuskunta. Keskusosuuskunta voi harjoittaa tukkuostoa ja -myyntiä ja tuotantoa. ==Katso myös== * Keskusliike * Osuustoiminnallinen keskusliike ==Lähteet== * * Taloustiedon taloussanasto, Taloustieto r.y. 1987. Luokka:Osuustoiminta
Osuusmeijeri

Osuusmeijeri on osuuskunta, jonka tarkoitus on jäsentensä karjantuotteiden (maidon ja kerman) jalostus ja kauppa. Osuusmeijeriliike alkoi 1870-luvulla.Suomen ensinmäinen osuusmeijeri perustettiin Ilmajoen kunnassa Etelä-Pohjanmaalla. Vuoden 1949 lopussa Suomessa kuului osuusmeijereihin noin 3/4 karjanomistajista ja vähän yli puolet lehmäluvusta. Toiminnassa oli 427 osuusmeijeriä ja maidonmyyntiosuuskuntaa. Voinvientiä varten on Suomessa perustettu keskusosuuskunnat Valio ja Enigheten. Osuusmeijereillä on myös ollut sivuliikkeitä kuten sikaloita, myllyjä ja sahoja. ==Katso myös== * Meijeri ==Lähteet== * Luokka:Meijerit Luokka:Osuustoiminta
Sulfentratsoni

Sulfentratsoni (C11H10SN4Cl2O3F2) on heterosyklinen triatsoloni- ja sulfonamidijohdannaisiin kuuluva orgaaninen yhdiste. Yhdistettä voidaan käyttää muun muassa maataloudessa rikkaruohomyrkkynä. ==Ominaisuudet== Huoneenlämpötilassa sulfentratsoni on ruskehtavaa kiteistä ainetta. Yhdiste on veteen niukkaliukoista ja liukenee hieman asetoniin ja poolisiin orgaanisiin liuottimiin. Sulfentratsonin herbisidinen vaikutus perustuu siihen, että se on kasvien protoporfyrinogeenioksidaasientsyymin inhibiittori. Tämän seurauksena kasviin kertyy yhdisteitä, jotka aktivoituvat valon vaikutuksesta ja kuihduttavat kasvin. ==Valmistus ja käyttö== Sulfentratsonia valmistetaan 4-difluorimetyyli-4,5-dihydro-3-metyyli-5-okso-1H-1,2,4-triatsolin ja 2,4,5-trikloorimetaanisulfonanilidin välisellä reaktiolla emäksen läsnä ollessa. Ainetta käytetään rikkaruohomyrkkynä muun muassa soijapapu-, sokeriruoko- ja tupakkaviljelmillä sekä nurmilla. Yhdistettä käytetään emulsiona tai kostutettavana jauheena ja se levitetään kasvien lehdille tai maaperään. Sulfentratsoni on rekisteröity käytettäväksi muun muassa Yhdysvalloissa ja Kanadassa, mutta ei Euroopan unionin alueella. ==Lähteet== Luokka:Kasvintorjunta-aineet
Osuusteurastamo

Osuusteurastamo (aik. karjanmyyntiosuuskunta) on osuuskunta, joka huolehtii jäsentensä teuraskarjan myynnistä ja harjoittaa karjatuotteiden jalostusta. Vuonna 1950 toimi Suomessa kaksitoista alueellista osuusteurastamoa. Niiden jäsenmäärä oli yhteensä 89 000. Osuusteurastamoiden keskusliike oli vuosina 1936–1991 toiminut Tuottajain Lihakeskuskunta. ==Katso myös== * Teurastamo ==Lähteet== * Luokka:Teurastamot Luokka:Osuustoiminta
Hanako

Hanako voi tarkoittaa: *Hanako, japanilainen naisen etunimi *Hanako, japanilainen naistenlehti *Toire no Hanako-san, japanilainen kaupunkitarina
Mother!

Mother! (mother!) on vuonna 2017 ensi-iltansa saanut yhdysvaltalainen psykologinen kauhuelokuva, jonka on ohjannut ja käsikirjoittanut Darren Aronofsky. Elokuvan pääosissa ovat Jennifer Lawrence, Javier Bardem, Ed Harris ja Michelle Pfeiffer. Elokuvan ensi-ilta oli syyskuussa 2017 Venetsian elokuvajuhlilla, jossa se kilpaili Kultaisesta leijonasta. Suomen valkokankaille elokuva saapui 15. syyskuuta 2017. == Näyttelijät == == Arvosteluja == Elitisti Matti Erholtz Erholtz, Matti: Mother! (2017). Elitisti 12.9.2022. Viitattu 9.10.2022. Helsingin Sanomat Juha Typpö Hufvudstadsbladet Sara Ehnholm Hielm ==Lähteet== ==Aiheesta muualla== * Luokka:Vuoden 2017 yhdysvaltalaiset elokuvat Luokka:Psykologiset kauhuelokuvat Luokka:Darren Aronofskyn ohjaamat elokuvat Luokka:Paramount Picturesin elokuvat Luokka:Elokuvat kannibalismista
Symbolinen laskin

Symbolinen laskin on laite, jolla voidaan suorittaa symbolista laskentaa muuttujakirjaimilla. Käytännössä tämä tarkoittaa laskimen sisältävän erilaisia algoritmeja, joilla se käsittelee tyypillisiä muuttujakirjaimia sisältäviä tilanteita. Näitä ovat mm. lausekkeiden sieventäminen, yhtälön ratkaiseminen sekä funktion derivointi. Symboliset järjestelmät (laskin tai ohjelmisto) saattavat myös näyttää laskutoimituksille välivaiheet. Esimerkiksi seuraavat laskut ovat mahdollisia: tyyppi syöte tulos lausekkeen sieventäminen x + 3x 4x yhtälönratkaisu x + 5 + a = 0 (ratkaisu x:n suhteen) x = -a -5 derivointi f(x) = -4x2 \+ 3 f'(x) = -8x Perinteiset laskimet suorittavat laskutoimitukset numeroiden avulla ja ne ovat olleet pitkään käytössä Suomen kouluissa. Symbolisten laskinten merkitys on Suomessa korostunut sen jälkeen kun sen käyttö sallittiin ylioppilaskokeessa keväällä 2012. Tämä on myös osaltaan vaikuttanut ylioppilaskokeen rakenteeseen ja tehtäviin keväällä 2016 valmistuneessa matematiikan ylioppilaskokeen rakenneuudistuksessa. Lukion lisäksi symboliset laskimet eivät ole merkittävästi yleistyneet muilla kouluasteilla. Luokka:Laskimet
Eeva Lepistö

Eeva Lepistö (s. 21. syyskuuta 1943) on suomalainen toimittaja ja sarjakuvien suomentaja. Hän toimi Helsingin Sanomien sarjakuvatoimittajana vuosina 1964–2007.Eeva Lepistön arkisto Päivälehden arkisto. Viitattu 15.8.2017. Tuona aikana hän valitsi lehdessä julkaistut sarjakuvat ja suomensi vieraskieliset sarjat. Suomen sarjakuvaseura myönsi hänelle vuonna 2006 sarjakuvaneuvoksen arvonimen ja kutsui häntä perusteluissaan ”Suomen luetuimmaksi mutta myös tuntemattomimmaksi kääntäjäksi”. Lepistön erityisenä ansiona mainittiin useiden kotimaisten strippisarjakuvien nostaminen suosioon Helsingin Sanomien avulla. Hänen ”löytöjään” ovat muun muassa Juba Tuomolan Viivi ja Wagner, Pauli Kallion ja Christer Nuutisen Kramppeja ja nyrjähdyksiä, Timo Mäkelän Kalliokadun blues ja Pertti Jarlan Fingerpori.Sarjakuvaneuvos Eeva Lepistö Suomen sarjakuvaseura. Viitattu 15.8.2017.Heikki Jokinen: Piirtäjä Ilkka Heilä sai Puupää-hatun päähänsä (maksullinen artikkeli) Helsingin Sanomat 21.4.2006. Viitattu 15.8.2017.Antti Majander: Äänestä Fingerpori-suosikkiasi hulvattomista vaihtoehdoista – Pertti Jarla aloitti sarjan tasan 10 vuotta sitten Hesarissa Helsingin Sanomat 5.2.2017. Viitattu 15.8.2017. Lepistö on saanut myös Suomen Valkoisen Ruusun ansioristin vuonna 2005. Lepistö oli usean vuosikymmenen ajan Jim Davisin Karvisen ainoa suomentaja. Lepistö nosti sarjan Helsingin Sanomien sunnuntaisivuille vuonna 1981 ja keksi nimelle Garfield suomennoksen Karvinen.Jarkko Jokelainen: Sarjakuvahahmo Karvisen luoja Jim Davis tapasi fanejaan eilen Helsingissä (maksullinen artikkeli) Helsingin Sanomat 31.1.1998. Viitattu 15.8.2017. Hän suomensi 1990-luvun loppuun mennessä yli 50 Karvinen-kokoelmaa sekä kaksi kokoelmaa Dik Brownen Harald Hirmuista ja yhden kokoelman Bud Gracen Hannesta.Tekijähaku nimellä ”Lepistö Eeva” Fennica-tietokanta. Viitattu 15.8.2017. ==Lähteet== Luokka:Suomalaiset toimittajat Luokka:Sarjakuvien suomentajat Luokka:Vuonna 1943 syntyneet Luokka:Elävät henkilöt
Älykkyystesti

Älykkyystesti on psykologinen testi, jolla mitataan testattavan henkilön älykkyyttä. Älykkyystesti koostuu varta vasten älykkyystestiä varten luoduista tehtävistä, joista suoriutumisen perusteella henkilön älykkyyttä arvioidaan. Suurin osa älykkyystesteistä pyrkii mittaamaan niin sanottua g-tekijää eli yleisälykkyyttä. Jotkin testit mittaavat älykkyyden eri osa-alueita. Ne antavat testatulle henkilölle älykkyysprofiilin, josta ilmenevät muun muassa hänen kognitiiviset vahvuusalueensa. Älykkyystestin antamaa tulosta voidaan verrata suureen joukkoon muiden henkilöiden testituloksia, ja näin henkilön älykkyys voidaan määritellä suhteessa muihin ihmisiin. Älykkyys ilmoitetaan älykkyysosamääränä (ÄO). ÄO:ta määriteltäessä henkilön älykkyystestin pistemäärää verrataan normaalijakaumaan, jonka keskiarvo on 100, minkä jälkeen pistemäärä suhteutetaan testattavan ikään. Yleisälykkyyttä mittaavia testejä on muodoltaan erilaisia. Niille on tyypillistä se, että ne vaativat mahdollisimman vähän ennalta opittuja tietoja tai taitoja. Niitä yhdistää se, että niiden ongelmanratkaisussa tarvitaan tiettyjä yleisen tason komponentteja, joiden esiintyminen todennetaan testien välisellä korrelaatiolla ja testien korrelaatiolla g-tekijään. Niille on ominaista myös standardointi. Älykkyystestien soveltuvuutta eri kultturitaustaisten ja koulutukseltaan toisistaan poikkeavien ihmisten testaamiseen on toisinaan epäilty. Vuonna 1994 kaikkiaan 52 psykologia totesi ÄO-testin olevan hyvä ja kulttuurisesti riippumaton keino mitata ihmisen älykkyyttä. Älykkyystestit syntyivät tarpeesta selvittää, onko oppilas laiska vai heikko. Ensimmäisen älykkyystestin kehitti psykologi Alfred Binet vuonna 1905. Psykologi Lewis Terman kehitti testiä edelleen Stanfordin yliopistossa, jonka mukaan testi sai nimekseen Stanford-Binet. Vuoden 1916 koesarjaan perustuvat edelleen useimmat nykyisetkin älykkyystestit. Yhdysvalloissa nykyisin käytetyimpiä aikuisten älykkyystestejä ovat Wechsler Adult Intelligence Scale (WAIS) ja Stanford–Binet. Suomen Mensan käyttämä älykkyystesti on kulttuurineutraali yleistä älykkyystekijää mittaamaan pyrkivä tasokuviopäättelytesti. ==Lähteet== Luokka:Älykkyys Luokka:Testit
Tolerance 0

Tolerance 0 on suomalaisen metalliyhtye S-TOOLin musiikkialbumi, joka julkaistiin 15. syyskuuta 2017. == Kappaleet == Kaikki kappaleet säveltänyt sekä sanoittanut Ville Laihiala ja sovittanut S-TOOL. # # # # # # # # # # == Kokoonpano == * Ville Laihiala – laulu, kitara * Sami Leppikangas – kitara * Kimmo Hiltunen – basso * Aksu Hanttu – rummut == Arvostelut == * Inferno: * Soundi: * Imperiumi.net: == Lähteet == == Aiheesta muualla == * * Luokka:S-TOOLin albumit Luokka:Vuoden 2017 albumit
Stephen Wooldridge

Stephen Brian Wooldridge (17. lokakuuta 1977 Sydney – 15. elokuuta 2017) oli australialainen ratapyöräilijä, olympiavoittaja ja maailmanmestari. Wooldridge voitti joukkuetakaa-ajon olympiakultaa Ateenassa 2004, missä hänet palkittiin Peter Dawsonin tavoin kultamitalilla, vaikka he osallistuivat vain karsintavaiheeseen. Wooldridge voitti joukkuetakaa-ajossa myös muun muassa neljä maailmanmestaruutta. Hän kuoli vain 39-vuotiaana 15. elokuuta 2017.Olympics at Sports- Reference.comhttps://yle.fi/urheilu/3-9776170http://www.smh.com.au/sport/cycling/olympic- cycling-champ-stephen-wooldridge-dies-20170815-gxwdwf.html == Lähteet == * Stephen Wooldridge Bio, Stats, and Results Olympics at Sports-Reference.com === Viitteet === Luokka:Australialaiset ratapyöräilijät Luokka:Australialaiset olympiavoittajat Luokka:Vuonna 1977 syntyneet Luokka:Vuonna 2017 kuolleet
Eurooppatie E40

Eurooppatie E40 on pisin eurooppatie, jolla on pituutta noin 8 600 kilometriä. Tien länsipää on Ranskassa ja itäpää Kazakstanissa. Tie alkaa Pohjois-Ranskan Calaisista ja kulkee Belgian, Saksan, Puolan, Ukrainan, Venäjän, Länsi- Kazakstanin, Uzbekistanin, Turkmenistanin ja Kirgisian halki Itä-Kazakstanin Ridderiin. ==Reitti== Calais - Oostende - Gent - Bryssel - Liège - Aachen - Köln - Olpe - Gießen - Bad Hersfeld - Herleshausen - Eisenach - Erfurt - Gera - Chemnitz - Dresden - Görlitz - Legnica - Wroclaw - Opole - Gliwice - Krakova - Przemyśl - Lviv - Rovno - Zhitomir - Kiova - Harkova - Donin Rostov - Lougansk - Volgograd - Astrahan - Atıraw - Beineu - Kungrad - Nukus - Dasshaus - Buchara - Nawoy - Samarkand - Dihzak - Taškent - Šymkent - Taraz - Biškek - Almaty - Sary-Ozek - Taldykorgan - Ucharal - Taskesken - Ayaguz - Georgiyevka - Öskemen - Ridder. Suurimmat tien varrella olevia kaupungit ovat Bryssel, Köln, Dresden, Wrocław, Krakova, Lviv, Kiova, Harkova, Volgograd, Taškent, Samarkand, Biškek ja Almaty. ==Kuvia== Tiedosto:E40 AACHEN.JPG| E40 Aachenissa. Tiedosto:A4 bei Jena-Lobeda im Winter.jpg|Eurooppatietä Saksassa (Jena-Lobeda). A4 E40 by Wroclaw IMG 5118.jpg|Puolan Wroclaw'n kohdalla. E40 at Akademika Zabolotnoho Street, Kiev (02).jpg|Ukrainan Kiovassa. E40-Tashkent-Shymkent.jpg|E40 jossain Uzbekistanin Taškentin ja Kazakstanin Šymkentin välillä. ==Lähteet== 40 Luokka:Ranskan tiet Luokka:Belgian tiet Luokka:Saksan tiet Luokka:Puolan tiet Luokka:Ukrainan tiet Luokka:Venäjän valtatiet Luokka:Kazakstanin liikenne Luokka:Uzbekistanin liikenne Luokka:Kirgisian liikenne
Francesco La Macchia

Francesco La Macchia (9. lokakuuta 1938 Tonnarella – 31. heinäkuuta 2017) oli italialainen ratameloja ja olympiamitalisti. La Macchia saavutti parinsa Aldo Dezin kanssa kanadalaiskaksikkojen 1 000 metriltä olympiahopeaa Roomassa 1960.Olympics at Sports-Reference.com Hän kuoli 78-vuotiaana 31. heinäkuuta 2017.http://www.coni.it/it/news/primo-piano/13764-e%E2%80%99-morto-francesco- la-macchia-primo-medagliato-olimpico-della-canoa-a-roma-%E2%80%9860.html == Lähteet == * Francesco La Macchia Bio, Stats, and Results Olympics at Sports- Reference.com === Viitteet === Luokka:Italialaiset melojat Luokka:Italialaiset olympiamitalistit Luokka:Vuonna 1938 syntyneet Luokka:Vuonna 2017 kuolleet
Metalliruiskuvalu

Metalliruiskuvalu () on prosessi joka muistuttaa muovien ruiskuvalua. Ruiskuvalun jälkeen MIM-osasta (ns. vihreä osa) poistetaan muovinen sideaine. Tämän jälkeen ns. ruskeat osat sintrataan uunissa. Menetelmä soveltuu pienten (usein alle 30 g) monimuotoisten osien massavalmistukseen. Luokka:Metallitekniikka
Kairon julistus (1943)

Kairon julistus annettiin toisen maailmansodan liittoutuneiden johtajiin kuuluvien Britannian pääministerin Winston Churchillin, Yhdysvaltain presidentin Franklin Rooseveltin ja Kiinan generalissimus Tšiang Kai-šekin Kairossa pitämän konferenssin päätteeksi 27. julistus 1943. Konferenssissa ja julistuksessa käsiteltiin liittoutuneiden tulevia sotatoimia Japania vastaan. == Lähteet == Luokka:Julistukset Luokka:Toinen maailmansota Luokka:Egyptin historia
Achensee

Achensee on Itävallassa, Tirolin osavaltiossa, Jenbachin kunnan pohjoispuolella sijaitseva järvi. Se on 133 metrin syvyydellään, 9,4 kilometrin pituudellaan ja 6,8 km² pinta-alallaan Tirolin suurin ja syvin järvi. Achenseen länsipuolella kohoaa vuoristo Karwendel ja itäpuolella Brandenbergin Alpit. Muiden vuoristojärvien tavoin lämpötila on alhainen ja nousee harvoin yli 20 asteen. Surffaus on mahdollista järven koon ja tuulisten olosuhteiden ansiosta. == Kuvagalleria == Achensee Seespitz um 1900.jpg Achensee winter.jpg Pertisau Achensee.jpg Achenseekraftwerk Inntal Jenbach_Tirol.jpg Achenseebahn Seespitz.jpg AchenseeWinter01.JPG Achensee Blick nach Norden - Standpunkt Pertisau.JPG == Lähteet == == Aiheesta muualla == * Viralliset kotisivut Luokka:Itävallan järvet Luokka:Tiroli
Run–D.M.C. (albumi)

Run–D.M.C. on yhdysvaltalaisen hip hop -yhtyeen Run–D.M.C:n esikoisstudioalbumi. Albumi julkaistiin 27. maaliskuuta 1984, ja sitä pidettiin aikanaan mullistavana, koska se esitti aggressiivisempaa hip hop -tyyliä vastakohtaisena kevyelle hip hopille, joka oli suosittua siihen aikaan. Tämän albumin ansiosta Run–D.M.C:tä on pidetty 1980-luvun puolivälin new school hip hopin pioneereina. ==Kappaleet== ===A-puoli=== # Hard Times – 3:52 # Rock Box – 5:30 # Jam-Master Jay – 3:11 # Hollis Crew (Krush-Groove 2) – 3:12 # Sucker M.C.’s (Krus-Groove 1) – 3:09 ===B-puoli=== # It’s Like That – 4:50 # Wake Up – 5:31 # 30 Days – 5:47 # Jay’s Game – 4:25 ===Deluxe-version bonuskappaleet=== # Rock Box (B-Boy Mix) – 5:52 # Here We Go [Live at the Funhouse] – 4:06 # Sucker M.C.’s (Live at Graffiti Rock) – 3:25 # Russell & Larry Running at the Mouth – 4:37 ==Kokoonpano== ===Muusikot=== *Jam Master Jay – lyömäsoittimet, kosketinsoitin *D.M.C. – laulu *Run – laulu *Eddie Martinez – kitara ===Tuotanto=== *Orange Krush – säveltäjä *Russell Simmons – tuottaja *Larry Smith – tuottaja *Rod Hui – tuottaja ==Arvostelut== *AllMusic: *Chicago Tribune: *Pitchfork: 8.1/10 *Rolling Stone: *The Village Voice: A− ==Lähteet== Luokka:Run–D.M.C:n albumit Luokka:Vuoden 1984 esikoisalbumit
Mario Cantaluppi

Mario Cantaluppi (s. 11. huhtikuuta 1974 Schlieren, Sveitsi) on sveitsiläinen jalkapalloilija ja jalkapallovalmentaja.Mario Cantaluppi Transfermarkt- sivustolla Pelipaikaltaan hän oli puolustava keskikenttäpelaaja.Mario Cantaluppi National Football Teams -sivustolla Cantaluppi pelasi Sveitsin pääsarjassa 345 ottelua edustaen Grasshopper Club Zürichiä, FC Baselia, Servetteä ja FC Luzernia. Hän oli voittamassa Sveitsin-mestaruutta Grasshopper Club Zürichissä kaudella 1990–1991 sekä FC Baselissa kausina 2001–2002 ja 2003–2004. Sveitsin cupin Cantaluppi voitti FC Baselissa kausina 2001–2002 ja 2002–2003. Vuosina 2004–2006 Cantaluppi pelasi 58 Bundesliigan ottelua 1. FC Nürnbergissä. Vuosina 2008–2010 hän edusti belgialaista Sint-Truidensea pelaten 47 ottelua maan pääsarjassa ja 34 ottelua toiseksi korkeimmalla sarjatasolla 2. divisioonassa. Cantaluppi pelasi Sveitsin maajoukkueessa 22 ottelua ja teki neljä maalia vuosina 1997–2003. Valmentamisen Cantaluppi aloitti vuonna 2010 SC Buochsissa, jossa hän toimi pelaaja-valmentajana. Keväällä 2014 Cantaluppi toimi seitsemän ottelun ajan Servetten päävalmentajana Sveitsin toiseksi korkeimmalla sarjatasolla Challenge Liigassa. == Lähteet == Luokka:Sveitsiläiset jalkapalloilijat Luokka:Sveitsiläiset jalkapallovalmentajat Luokka:Vuonna 1974 syntyneet Luokka:Elävät henkilöt